**MARIJAMPOLĖS VAIKŲ LOPŠELIS-DARŽELIS „RŪTA“**

PATVIRTINTA

Marijampolės vaikų lopšelio – darželio „Rūta“ direktoriaus

2020 m. gegužės 11 d.

 įsakymu Nr. V-49

**TARPTAUTINIO IKIMOKYKLINIO, PRADINIO IR KITŲ UGDYMO ĮSTAIGŲ MENINIO KŪRYBINIO PROJEKTO**

**„ AUKSINIS „RŪTOS“ JUBILIEJUS “**

**NUOSTATAI**

1. **BENDROSIOS NUOSTATOS IR ANOTACIJA**

Visa ko pradžia yra ten, toli vaikystėje, kur žmogus pirmą kartą supranta, kad pasaulyje jis gyvena ne vienas, kad jo rankos, ir širdis privalo ką nors pridengti nuo skausmo, prievartos, melo, kad jis privalo būti žmogumi. Tai aukščiausia ir sunkiausia pareiga (Just. Marcinkevičius).

Vaikų darželis, tai tarsi gimtinės sodžius, kuriuo mažos basos kojytės praeina pažinimo, atradimo, patyrimo takeliais, kad būtų drąsiau visada šalia patikimas, mielas ir švelnus - mokytojas. Vėliau sukdamiesi gyvenimo verpete ir keliaudami jo labirintais, mes dažnai sugrįžtame ten, kur taip gardžiai kvepėjo pienių pieva ir taip švelniai, skambėjo mokytojos balsas, kuri sekė pasaką. Sugrįžtame, jau vesdami savo vaikus ir taip vis bėgioja ir bėgioja mažos pėdutės, po vaikų darželį, tarsi gimtinės sodžių.

Siekiant, prasmingai paminėti **lopšelio – darželio „Rūta“ 50-tąjį veiklos Jubiliejų**, kviečiame visas ikimokyklinio ugdymo įstaigas, buvusius ir esamus ugdytinius Lietuvoje ir svetur, draugus dalyvauti meniniame- kūrybiniame projekte **„Auksinis „Rūtos“ Jubiliejus“.**

1. Tarptautinio ikimokyklinio, pradinio ugdymo ir kitų ugdymo įstaigų meninio kūrybinio projekto **„Auksinis „Rūtos“ Jubiliejus“** (toliau projekto) nuostatai reglamentuoja projekto tikslą, uždavinius, projekto dalyvius, kūrybinių darbų (video įrašų ir nuotraukų) pateikimo tvarką, projekto organizavimą, kūrybinių darbų eksponavimą.
2. Projekto nuostatai skelbiami Marijampolės vaikų lopšelio – darželio „Rūta“ internetinėje svetainėje, adresu: [www.rutald.lt](http://www.rutald.lt) ir Facebook socialinio tinklalapio „Auklėtoja Auklėtojai [(idėjos, darbeliai, pamokėlių planai)](https://www.facebook.com/profile.php?id=976828812401540&ref=br_rs)“, „Ikimokyklinis ir lopšelinukų ugdymas“ [Tik pedagogams], „Mokytojai ir jų bičiuliai“, „Pedagogiukas“ „Pasaulio Marijampoliečių bendruomenė“ grupėse.
3. **PARODOS TIKSLAS IR UŽDAVINIAI**
4. Tikslas – perteikti  ir diegti bendrąsias vertybes, palaikyti glaudžius santykius, suburiant vaikus ir tėvus bendrai kūrybinei veiklai, skatinti pagarbų, pozityvų bendravimą tarp šeimos narių ir ugdymo įstaigos bendruomenės.
5. Uždaviniai:

4.1. ugdyti pagarbą pedagogams ir ugdymo įstaigos bendruomenei;

4.2. lavinti vaikų kūrybinius įgūdžius;

4.3. ugdyti vaikų vizualinę raišką, kūrybiškumą, dėmesingumą, išradingumą ir originalumą;

4.4. plėtoti bendradarbiavimą tarp šalies ugdymo įstaigų,;

4.5 siekti glaudaus pedagogų ir tėvelių bendradarbiavimo.

1. **DALYVIAI**
2. Projekte kviečiama dalyvauti Lietuvos Respublikos ir užsienio ikimokyklinio, pradinio ir kitų ugdymo įstaigų bendruomenes, buvusius ugdytinius ir visus draugus.

**IV. KŪRYBINIŲ DARBŲ PATEIKIMO TVARKA**

1. Projektui pateikiami kūrybiniai darbai: **video įrašas arba foto nuotraukos.**
2. **Projektui pateikiame sveikinimo video įrašą:** ( tai gali būti: daina, šokis, sukurtos eilės, atvirukas, koliažas, nuotraukos)

**7.**1 Rengiant sveikinimo įrašą, svarbu, Jūsų prisistatymas,

7.2. sveikinimo trukmė turi būti iki 2 min.;

1. **Projektui pateikiant kūrybinius darbus - nuotrauką,** reikalinga:

8.1. sukurti meninį - kūrybinį sveikinimą;

8.2. kūrybinius darbus galima atlikti bet kokia technika, naudojant įvairias priemones.

1. Video įrašus ir nuotraukas (JPG, JPEG skaitmeniniu formatu) siųsti el.p.: rutarutenis@gmail.com iki 2020 m. birželio 8 d.
2. **Siunčiant video įrašus ir nuotraukas, laiške būtina parašyti:**

10.1. dalyvių vardus, pavardes ir kvalifikacinę kategoriją;

10.2. pilną atstovaujamos ugdymo įstaigos pavadinimą;

1. Darbų autoriai, pateikdami video įrašus ir nuotraukas, tampa projekto dalyviais, bei sutinka, kad:

11.1. projektui pateikti video įrašai ir nuotraukos gali būti, naudojama projekto viešinimo tikslais;

11.2. projektui atsiųsti visi meniniai-kūrybiniai darbai bus skelbiami projektą organizuojančio Marijampolės vaikų lopšelio – darželio „Rūta“ internetinėje svetainėje adresu: [www.rutald.lt](http://www.rutald.lt) .

11.3. video įrašų ir nuotraukų autoriai, pagal galiojančius teisės aktus, atsako už autorių teisių pažeidimus. Pateikdami visus kūrybinius darbus Projektui, jie patvirtina, kad yra šių video įrašų ir nuotraukų autoriai.

1. **KŪRYBINIŲ DARBŲ EKSPONAVIMAS**
2. Kūrybiniai darbai bus eksponuojami Marijampolės vaikų lopšelio – darželio „Rūta“ internetinėje svetainėje adresu: [www.rutald.lt](http://www.rutald.lt) nuo **2020 m. birželio 15 d.**
3. **PROJEKTO ORGANIZAVIMAS**
4. Projektą organizuoja Marijampolės vaikų lopšelis – darželis „Rūta“.
5. Projekto organizatoriai – Marijampolės vaikų lopšelio – darželio „Rūta“ direktorė Virginija Gusčiuvienė, direktoriaus pavaduotoja ugdymui Audronė Putauskienė, ikimokyklinio ugdymo mokytojos: Violeta Botyrienė ikimokyklinio ugdymo (auklėtoja-metodininkė), ikimokyklinio ugdymo mokytoja Rasa Alaburdienė, priešmokyklinio ugdymo mokytoja, Daiva Brazaitienė (auklėtoja- metodininkė).
6. **BAIGIAMOSIOS NUOSTATOS**
7. Padėka dalyviams bus reiškiama regioninio laikraščio „Suvalkietis“ Marijampolės vaikų lopšelio - darželio „Rūta“ viešinamame straipsnyje „**AUKSINIS „RŪTOS“ JUDILIEJUS**“ ir Marijampolės vaikų lopšelio - darželio „Rūta“ internetinėje svetainėje adresu: [www.rutald.lt](http://www.rutald.lt)
8. Pažymos už dalyvavimą bus išduodamos, švietimo įstaigų pedagogams, Meilės Lukšienės švietimo centro.
9. Projekto organizatoriai turi teisę neeksponuoti kūrybinių darbų, neatitinkančių nuostatų reikalavimų.
10. Kilus klausimams, rašyti adresu: rutarutenis@gmail.com

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_